b'\n_START_ARTICLE_\nStatsaksjeselskap\n_START_PARAGRAPH_\nEt statsaksjeselskap er et aksjeselskap som i sin helhet er eiet av den norske stat._NEWLINE_Et statsaksjeselskap er et selvstendig rettssubjekt som til en viss grad er skilt fra den \xc3\xb8vrige statsforvaltningen. Selskapet disponerer sine egne inntekter uavhengig av budsjettvedtak i Stortinget og kan eventuelt ta opp l\xc3\xa5n for \xc3\xa5 finansiere driften. Et statsaksjeselskap kan allikevel indirekte f\xc3\xa5 sitt inntektsgrunnlag p\xc3\xa5virket av politiske vedtak. Et eksempel er NRK som f\xc3\xa5r sine \xc3\xa5rlige lisensinntekter vedtatt av Stortinget. P\xc3\xa5 samme m\xc3\xa5te kan et statsaksjeselskap v\xc3\xa6re p\xc3\xa5lagt bestemte rammebetingelser. NRK m\xc3\xa5 eksempelvis s\xc3\xb8rge for landsdekkende kringkasting.\n_START_SECTION_\nGeneralforsamlingen\n_START_PARAGRAPH_\nSelskapets generalforsamling representeres av ansvarlig statsr\xc3\xa5d eller den statsr\xc3\xa5den bemyndiger.'